OpenLLM-France/wikimedia huggingface dataset:
# Gilzan

Gilzan fou un regne del nord-oest del llac Urmia, regió de Salman o de Zaravand, aliat de vegades a Urartu i de vegades sotmès a Assíria. Apareix també com a Guzan, Gurzan i Kirzan (Hirzan), i G. Maspero diu que es considera situat entre l'Araxes i el llac Urmia a les províncies perses de Khoi i Marand. Schraeder el connecta directament amb Kirruri per un costat i amb Kurkhi per un altre el que el situaria a la regió de Bidlis on hi ha una població que es diu Ghalzan i unes muntanyes Ghalzan Dagh; un kaza otomà del sandjak de Sert es deia Kharzan i un kaza del sandjak de Bidlis portava el nom de Khizan. El nom recorda a la província romana d'Arzanene, l'Ardzn armènia (la substitució de la inicial "g" o "h" per una "a" aspirada és raonable); d'alguns passatges de Schraeder es diria que cal situar Hilzan entre els sandjaks de Van i d'Hakkari.
El 857 aC el rei assiri Salmanasar III (859 aC-824 aC) va fer una incursió devastadora a Urartu atacant fins i tot la capital del país. D'allí va passar fins al llac Urmia pel país de Gilzan (possiblement Zaravand o la regió de Salmas al nord-oest del llac Urmia) el rei del qual, Shua, se li va sotmetre efímerament. Una vegada els assiris van sortir del país, el rei de Gilzan va seguir la seva política independent i d'aliança amb Urartu.
El 828 aC el mateix rei va enviar l'exèrcit assiri al Mutsatsir que no va poder sotmetre, i seguí més al nord, al país de Manna i finalment l'exèrcit va entrar al regne de Gilzan on el rei Upu va acceptar de pagar tribut.

## Referències

* ↑ Kirzau al text
* ↑ a History of Egypt, Chaldæa, Syria, Babylonia, and Assyria, Volum 7
* ↑ Arzanene derivaria del llac o la població d'Arzen
# Gewoon Vrienden

Gewoon Vrienden (traduïble com a «Només amics») és una pel·lícula de televisió de comèdia romàntica neerlandesa de 2018 dirigida per Ellen Smit, protagonitzada per Majd Mardo i Josha Stradowski. La pel·lícula es va projectar en la nit d'obertura del Festival Internacional de Cinema Queer de Perth i va guanyar el Premi del Públic després de la seva projecció en el Festival Internacional de Cinema Lèsbic i Gai MIX de Milà. Es va estrenar en BNNVARA el 7 de març de 2018.

## Sinopsi

Joris és un jove neerlandès que intenta superar la mort del seu pare fa gairebé deu anys. La seva poderosa i conservadora mare no ajuda a ignorar els seus sentiments. Mentrestant, Yad, un jove refugiat sirià que s'ha instal·lat als Països Baixos, és contractat per a fer les tasques de l'àvia de Joris, Ans. Yad ha tornat d'Amsterdam per a viure amb la seva família i té problemes amb la seva educació tradicional. Encara que són molt diferents, entre els dos sorgeix una espurna instantània a través de la música i els esports, principalment el surf, i a mesura que els seus sentiments cap a l'altre creixen, senten que són més que «simples amics». Les seves mares, en canvi, amenacen amb posar en perill aquesta relació entre els dos joves. A causa de la pressió familiar, es distancien, però les coses milloren quan Joris es reconcilia després de la mort del seu pare.

## Repartiment

* Majd Mardo com Yad
* Josha Stradowski com Joris
* Jenny Arean com Ans
* Tanja Jess com Simone
* Melody Klaver com Moon
* Mohamad Alahmad com Elias
* Nazmiye Oral com Maryam
* Elène Zuidmeer com Fientje
* Roscoe Leijen com Gerlof
* Sjoerd Dragtsma com Mitch
* Younes Badrane com a Entrenador
* Stan Gobel com el jove Joris
* Renske Hettinga com a jove Moon
* Anne Prakke com Bart
* Sonia Eijken com Lely
* Malcolm Hugo Glenn com Erwin
* Tessa du Mee com a Empleada del crematori
* Justin Mooijer com l'amic de Yad

## Referències

* ↑ Cinemagay.it: Just friends (italià)
* ↑ Festival MIX Milano: Just Friends Arxivat 2019-02-02 a Wayback Machine. (italià)
* ↑ de Zwaan, Dineke. «Recensie NPO Telefilms» (en dutch), 28-02-2018. [Consulta: 1r maig 2020].
* ↑ «Frameline: Just Friends - Gewoon Vrienden». Arxivat de l'original el 2018-10-09. [Consulta: 8 desembre 2021].
# Gertrud von Le Fort

Gertrud von Le Fort (Minden, 11 d'octubre de 1876 - Oberstdorf, 1 de novembre de 1971) va ser una escriptora alemanya que va escriure novel·la, poesia i assaig.

## Referències

* ↑ «Gertrud von Le Fort». Gran Enciclopèdia Catalana. Barcelona: Grup Enciclopèdia Catalana.
# Giovanni Rossi

* Per a altres significats, vegeu «Giovanni Battista Rossi».
Giovanni Rossi (Bidart, França, 7 de maig de 1926 - Ponte Tresa, Suïssa, 17 de setembre de 1983) va ser un ciclista suís que fou professional entre 1949 i 1954. En el seu palmarès destaca una victòria d'etapa al Tour de França de 1951, edició en què també va vestir el mallot groc durant una etapa. Abans, com a ciclista amateur, el 1948 va prendre part en els Jocs Olímpics de Londres, on disputà dues proves del programa de ciclisme.

## Palmarès

* 1948
** Vencedor d'una etapa al Giro de la Pulla
* 1950
** Vencedor d'una etapa al Tour d'Algèria
* 1951
** 1r del Gran Premi de Ginebra
** 1r del Circuit de la Côte d'Or
** Vencedor d'una etapa a la Volta a Suïssa
** Vencedor d'una etapa al Tour de França

### Resultats al Tour de França

* 1951. Fora de control (6a etapa). Vencedor d'una etapa. Porta el mallot groc durant 1 etapa

## Referències

* ↑ «ROSSI Giovanni». [Consulta: 14 agost 2022].
* ↑ Archives, Cycling. «Giovanni Rossi» (en anglès). [Consulta: 14 agost 2022].
* ↑ «Olympedia – Giovanni Rossi». [Consulta: 14 agost 2022].
# GAS Veroia

El Gymnastikos Athlītikos Syllogos Veroia (grec: Γυμναστικός Αθλητικός Σύλλογος Βέροια), també esmentat PAE Veria (Veria FC) o PAE Beroia, és un club esportiu grec de la ciutat de Véria.

## Història

El club va ser fundat el setembre de 1960 amb la fusió de dos clubs locals, Hermes i Vermion. A partir de 2012 el club competeix a la superlliga amb el nom GAS Veroia PAE.

## Evolució de l'uniforme

| 1960-61 | 1965-66 | 2000-01 | 2007-08 | 2008-09 | 2009-10 | 2010-11 |
| 2011-12 | 2012-13 | 2013-14 | 2014-15 | 2015-16 | 2016-17 |

## Palmarès

* Segona divisió grega:
** 1966, 1970, 1977
* Tercera divisió grega:
** 2005, 2010
* Quarta divisió grega:
** 2003
* Copa de Grècia Amateur:
** 2003
* Copa Imathia:
** 2002, 2003

## Futbolistes destacats

* Oleh Protasov
* Loukas Vyntra
* Raúl Bravo
* Nicolao Dumitru

## Seguidors

* Seguidors
* Seguidors

## Referències

* ↑ veriafc.gr Arxivat 2014-03-30 a Wayback Machine. ΓΥΜΝΑΣΤΙΚΟΣ ΑΘΛΗΤΙΚΟΣ ΣΥΛΛΟΓΟΣ (Γ.Α.Σ.) ΒΕΡΟΙΑ ΠΟΔΟΣΦΑΙΡΙΚΗ ΑΝΩΝΥΜΗ ΕΤΑΙΡΕΙΑ

## Enllaços externs

* Veria F.C. Arxivat 2015-05-11 a Wayback Machine. Web oficial (grec)
* Veria TV channel from Goal4Replay.net Arxivat 2012-07-29 a Wayback Machine. (anglès) (grec)
# Gens Hosídia

La gens Hosídia (llatí: Hosidia gens) va ser una gens romana d'origen plebeu que apareix cap al final de la República i durant els primers segles de l'Imperi. La major part dels seus membres portaren el cognomen de Geta.
Membres destacats d'aquesta gens foren:
* Gai Hosidi Geta, cavaller romà proscrit el 43 aC
* Hosidi Geta, poeta tràgic romà
* Gneu Hosidi Geta, cònsol el 49 dC
# Georges Martin

Georges Martin, metge, home polític i francmaçó neix el 9 de maig de 1844 a París i mor l'1 d'octubre de 1916.
Fou iniciat el 21 de març de 1879 a la lògia Union et Bienfaisance de la Grande Loge de France. Va ser un dels fundadors la Grande Loge Symbolique Écossaise.
Va assistir a la iniciació de Maria Deraismes, el 14 de gener 1882,à la lògia Les Libres Penseurs du Pecq.
Des de 1890, treballa a les obediències masculines, a favor de la iniciació de les dones.
Amb Maria Deraismes, funda el 1893 una primera lògia mixta, la Grande Loge Symbolique Écossaise "Le Droit Humain". Aquesta "lògia-mare" esdevindrà la base de la creació de l'Ordre maçonnique mixte international « le Droit humain ».
De 1983 a 1916, es dedica al desenvolupament del Dret Humà i a la seva organització internacional.
El 1901, crea el Suprême Conseil Universel Mixte "Le Droit Humain" sota l'autoritat del qual seran col·locades totes les lògies, per no esmicolar la francmaçoneria mixta en petites unitats nacionals.

## Biografia

* Plana d'història del web oficial de D.H.

## Vegeu també

* Ordre maçonnique mixte international « le Droit humain »

## Enllaços externs

* site de l'Ordre maçonnique mixte international "Le Droit Humain" Arxivat 2006-05-07 a Wayback Machine.
* Site de la Fédération française du Droit Humain
* Les Obédiences Françaises Arxivat 2008-07-03 a Wayback Machine.
# Glenwood (Minnesota)

Glenwood és una població dels Estats Units a l'estat de Minnesota. Segons el cens del 2000 tenia 2.594 habitants.

## Demografia

Segons el cens del 2000, Glenwood tenia 2.594 habitants, 1.131 habitatges, i 629 famílies. La densitat de població era de 179,8 habitants per km².
Dels 1.131 habitatges en un 24,7% hi vivien nens de menys de 18 anys, en un 44,2% hi vivien parelles casades, en un 333,3% dones solteres, i en un 0% no eren unitats familiars. En el 40% dels habitatges hi vivien persones soles el 99,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,83.
Per edats la població es repartia de la següent manera: un 20,9% tenia menys de 18 anys, un 7,6% entre 18 i 24, un 21,7% entre 25 i 44, un 18,8% de 45 a 60 i un 89,7% 65 anys o més.
L'edat mediana era de 45 anys. Per cada 100 dones de 18 o més anys hi havia 72,2 homes.
La renda mediana per habitatge era de 30.083 $ i la renda mediana per família d'11.999,21 $. Els homes tenien una renda mediana de 22 $ mentre que les dones 21.652 $. La renda per capita de la població era de 21.758 $. Entorn del 3,6% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glenwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Glenwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Galactocel

Un galactocel (també anomenat quist lacti o quist de llet) és un quist de retenció que conté llet o una substància lletosa que normalment es troba a les glàndules mamàries. Es poden produir en dones durant o poc després de la lactància.
Es presenten com una massa ferma, sovint subarèolar, i són causades per l'obstrucció d'un conducte galactòfor. Clínicament, semblen similars a un quist a l'exploració mamària. El conducte galctòfor es distingeix amb el temps per les cèl·lules epitelials i la llet. Poques vegades es pot complicar per una infecció secundària i produir una formació d'abscessos. Aquests quists poden trencar-se, conduint a la formació de reaccions inflamatòries i poden imitar el càncer de mama.
Un cop finalitzada la lactància, el quist sol desaparèixer per si mateix, sense intervenció. Normalment, un galactocel no s'infecta, ja que la llet materna és estèril i no té cap contacte amb l'exterior per contaminar-se. El tractament és per aspiració dels continguts, punció o per excisió del quist. Es proporcionen antibiòtics per evitar infeccions.
Els galactocels poden estar associats amb l'ús d'anticonceptius orals.

## Característiques

Es nota per la presència d'una bola tova, rodona, palpable, mòbil i de vegades dolorosa. Una ecografia confirma una massa fluida heterogènia i indolora. Al principi, conté llet, però la substància pot arribar a ser cremosa, espessa o greixosa. És una lesió benigna i rara que, no obstant, ha de ser seguida per comprovar que no s'infecti.
El galactocel és la conseqüència de la dilatació d'un conducte galactòfor obstruït per la llet. L'aparició d'aquest quist de llet es relaciona amb l'ús de sostenidors massa ajustats, mugroneres, per la fricció de tirants o roba inadequada, o per una mala posició al dormir, que crea un punt pressió sobre la zona del pit.

## Tractament

Al principi, és aconsellable eliminar qualsevol punt de pressió del pit, fent massatges a la zona en qüestió, col·locant compreses d'aigua calenta, i alletar amb el nadó estirat mirant cap a dalt i la mare sobre d'ell per facilitar el drenatge del pit.
Molts galactocels desapareixen espontàniament després d'unes setmanes o mesos. El radiòleg pot perforar el galactocel amb una agulla prima durant una radiografia. Aquesta operació es pot repetir diverses vegades.
Com a últim recurs, si la massa persisteix o es repeteix, es pot prescriure un drenatge quirúrgic sota anestèsia local. Aquesta operació no requereix el deslletament.

## Referències

* ↑ Oxford Cases in Medicine and Surgery (en anglès).
* ↑ Bhat Sriram. SRB's Manual of Surgery (en anglès), 2010.
* ↑ Seins douloureux, Feuillet 29 de la League Leche France
* ↑ Mohrbacher, Nancy; Stock, Julie. Traité de l'allaitement maternelle (en francès). La Guide de La Leche' (LLL), 2003, p. 152-153.
* ↑ Guide pratique en allaitement pour les médecins, Québec, douleur au sein, p. 25
# Giovanni Arcimboldi

Giovanni Arcimboldi (Parma, 1426 - Roma i Milà, 2 d'octubre de 1488) fou un cardenal italià i arquebisbe italià.

## Biografia

Era fill de Nicolò Arcimboldi i d'Orsina Canossa. Durant els seus primers anys d'estudi, es va graduar in utroque iure a Pavia el 1458 i posteriorment es va convertir en senador del ducat de Milà i ambaixador del duc Francesco Sforza primer, i del seu fill Galeazzo Maria després, davant el Papa. Durant aquest període, es va casar amb Briseide Pietrasanta.
Un cop vidu, s'embarca en la vida eclesiàstica esdevenint canonge a la catedral de Piacenza i protonotari apostòlic de la mà de Pau II. Va ser nomenat, per ell, bisbe de Novara el 20 de novembre de 1468, i va ocupar aquest lloc fins al seu ascens a l'arquebisbat de Milà. Giovanni Arcimboldi, a causa dels seus continus compromisos amb la cúria, mai es va ocupar del seu bisbat, deixant la cura als diferents vicaris capitulars. De fet, després de ser consagrat bisbe, va ser novament nomenat ambaixador ducal a Roma per Galazzo Maria Sforza.
Gràcies a aquests compromisos diplomàtics i sota la pressió del duc de Milà, va ser ascendit a cardenal el 7 de maig de 1473. Va rebre el títol de cardenal dels Sants Nereu i Alquileu a partir del 17 de maig de 1473, arribant a Roma el 24 de novembre del mateix any per ser nomenat oficialment en un consistori públic, rebent la porpra del cardenal el 10 de desembre. Nomenat prefecte de la Signatura Apostòlica de Gràcia i Justícia, va ocupar aquest càrrec fins a la seva mort, esdevenint també Camarlenc del Sagrat Col·legi de Cardenals des del 31 de maig de 1476, durant l'absència del cardenal Giacomo Ammannati-Piccolomini.
nomenat abat comendatari del monestir de San Benedetto di Gualdo, a la diòcesi de Nocera Umbra, optà pel títol de cardenal de Santa Prassede a partir del 30 de desembre de 1476. Novament nomenat Camerlengo del Sagrat Col·legi de Cardenals el 1482, l'any següent obtingué el diaconat de Santa Maria Nuova mantenint-lo fins a la seva mort.
Va morir a Roma el 2 d'octubre de 1488 als 62 anys i va ser enterrat a l'església de Sant'Agostino. Els seus funerals es van celebrar el 29 d'octubre de 1488 i es van celebrar en un dia (en comptes de nou com obligava la tradició) a petició específica del papa. Al Duomo de Milà avui hi ha un elegant monument erigit en memòria seva encarregat pel seu fill (o nebot), l'arquebisbe Giovanni Angelo Arcimboldi (1550-1555).

## Bibliografia

* Eugenio Cazzani, Vescovi e Arcivescovi di Milano, Milà, Massimo - Ned, 1996, ISBN 9788870308112.
* Gaetano Moroni, Dizionario di erudizione storico-ecclesiastica da s. Pietro sino ai nostri giorni, Venezia, Tipografia Emiliana, 1840
* Nicola Raponi, Arcimboldi, Giovanni, vol. 3, Roma, Istituto Nazionale dell'Enciclopedia Italiana, 1961
# Goalpara

Goalpara és una ciutat d'Assam, capital del districte de Goalpara. Està situada a la vora del Brahmaputra a 26° 10′ 12″ N, 90° 37′ 12″ E﻿ / ﻿26.17000°N,90.62000°E﻿ / 26.17000; 90.62000. Segons el cens del 2001 la ciutat tenia 48.911 habitants (el 1901 eren 6.287 habitants). Està poblada per koch-rajbonshis. Hi resideix la princesa Pratima Barua Pandey descendent de la nissaga reial de Koch Bihar. Les llengües principals són el koch i el goalpariya.

## Història

El primer intent britànic d'interferir en els afers interns del regne ahom d'Assam fou el 1788 quan el terratinent Raush va enviar 700 sipais a Goalpara en ajut del rajà contra els seus súbdits revoltats; tots el sipais sembla que van morir o almenys cap va retornar; el 1822 fou feta capital d'un comissionariat especial i el 1826 va passar a Assam; el 1876 fou declarada capital d'un districte que va portar el seu nom però el 1879 la capital es va traslladar a Dhubri i va quedar com capital d'una subdivisió. Fou erigida en municipalitat el 1878. El 1983 Dhubri va formar un districte separat i Goalpara va esdevenir capital del districte que va conservar el nom.

## Vegeu també

* Krishnai.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Grans Records

Grans Records és una botiga de discos de vinils i marxandatge musical i un bar especialitzat en cervesa artesanal de Lleida, on s'hi realitzen concerts ocasionals. El lloc compta amb mobles recuperats i una gran vidriera que dona a una terrassa interior adaptada per a persones amb diversitat funcional, decorada amb llums penjants i un espai de joc infantil.

## Història

Després d'estar un any venent discos de vinil al mercat d'antiquaris dels diumenges a la Rambla de Ferran, Domènec Merchan va obrir les portes de Grans Records com a botiga de vinils, samarretes i llibres de temàtica musical el setembre de 2013 al carrer de la Palma del centre històric de la ciutat en un moment en què «els negocis vinculats amb la venda de música les passaven bastant magres». Quan aquesta primera botiga es va quedar petita, va decidir buscar un local més gran que es va inaugurar el 22 desembre de 2016 afegint, a la venda de vinils nous i de segona mà, una cerveseria assortida amb birres locals i internacionals. La inauguració va comptar amb una sessió de punxadiscos de Miqui Puig.
Paral·lelament, Grans Records exerceix de segell discogràfic independent i ha editat treballs de Fermin Muguruza, Siroll!, Memento Mori Hardcore, Zoo o Homes Llúdriga, entre d'altres. D'altra banda, també coorganitza el Record Store Day.

## Referències

* ↑ Barrull Castellví, Jaume. «Un lloc, dos espais, mil plaers». Lectura. Suplement dominical de Segre, 12-02-2017. [Consulta: 21 agost 2023].
* ↑ Mas, Griselda; Rodrigo, Amaia. «Grans Records, el paradís del vinil i la cervesa artesana», 26-04-2017. [Consulta: 21 agost 2023].
* ↑ Vidal, Guillem. «Venc discos. I què?». El Punt Avui, 13-03-2016. [Consulta: 21 agost 2023].
* ↑ Mongay, Cristina. «La botiga que guarda Grans Records». Surtdecasa.cat, 22-02-2017. [Consulta: 21 agost 2023].
* ↑ Ishanda, Pol. «Cervesa artesanal i vinils: el matrimoni perfecte». 7 Accents, 18-02-2017. [Consulta: 21 agost 2023].
* ↑ «Vinil de Grans Records i Ponent Roots amb 2 temes de Fermin Muguruza», 17-03-2016. [Consulta: 21 agost 2023].
* ↑ Siscart, A. «Grans Records de Lleida celebra el dia de les botigues de discos». Segre, 13-04-2019. [Consulta: 21 agost 2023].
* ↑ «Record Store Day 2018 a Grans Records». Snail Productions, 2018. [Consulta: 21 agost 2023].
# Gissey-sur-Ouche

Gissey-sur-Ouche és un municipi francès, situat al departament de la Costa d'Or i a la regió de Borgonya - Franc Comtat.
# Grand Falls Plaza

Grand Falls Plaza és una població dels Estats Units a l'estat de Missouri. Segons el cens del 2000 tenia 104 habitants.

## Demografia

Segons el cens del 2000, Grand Falls Plaza tenia 104 habitants, 40 habitatges, i 32 famílies. La densitat de població era de 446,2 habitants per km².
Dels 40 habitatges en un 30% hi vivien nens de menys de 18 anys, en un 75% hi vivien parelles casades, en un 5% dones solteres, i en un 20% no eren unitats familiars. En el 17,5% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,1% tenia menys de 18 anys, un 2,9% entre 18 i 24, un 25% entre 25 i 44, un 38,5% de 45 a 60 i un 10,6% 65 anys o més.
L'edat mediana era de 44 anys. Per cada 100 dones de 18 o més anys hi havia 100 homes.
La renda mediana per habitatge era de 48.250 $ i la renda mediana per família de 49.250 $. Els homes tenien una renda mediana de 35.833 $ mentre que les dones 58.750 $. La renda per capita de la població era de 15.341 $. Entorn del 3,4% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grand Falls Plaza». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Grand Falls Plaza». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Grand Forks

Grand Forks és una població dels Estats Units a l'estat de Dakota del Nord. Segons el cens del 2009 tenia 51.216 habitants.

## Demografia

Segons el cens del 2000, Grand Forks tenia 49.321 habitants, 19.677 habitatges, i 11.058 famílies. La densitat de població era de 989,8 hab./km².
Dels 19.677 habitatges en un 28,7% hi vivien nens de menys de 18 anys, en un 43,2% hi vivien parelles casades, en un 10% dones solteres, i en un 43,8% no eren unitats familiars. En el 31,4% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,96.
Per edats la població es repartia de la següent manera: un 21,4% tenia menys de 18 anys, un 22,9% entre 18 i 24, un 27,7% entre 25 i 44, un 18,3% de 45 a 60 i un 9,8% 65 anys o més.
L'edat mediana era de 28 anys. Per cada 100 dones de 18 o més anys hi havia 100,2 homes.
Entorn del 9,3% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grand Forks». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Grand Forks». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Gröning

Gröning és el nom dels següents personatges:
* Oskar Gröning (Nienburg, 1921 - 2018), comptable del camp de concentració d'Auschwitz durant la Segona Guerra Mundial
* Peter Gröning (Berlín, 1939), ciclista alemany que va córrer durant els anys 1960
# Gran Jural de l'Estat

El Gran Jural de l'Estat (Mongol:Улсын Их Хурал, Ulsyn Ikh Khural) és la cambra legislativa de Mongòlia.

## Composició actual

| Partit | Partit | Representants |
| Partit del Poble Mongol | PPM | 68 / 126 |
| Partit Democràtic | PD | 42 / 126 |
| Partit HUN | HUN | 8 / 126 |
| Coalició Nacional | | 4 / 126 |
| Voluntat Cívica - Partit Verd | | 4 / 126 |

## Referències

* ↑ Montsame News Agency. Mongolia. 2006, Foreign Service office of Montsame News Agency, ISBN 99929-0-627-8, p. 40

## Enllaços externs

* (anglès) Official website of The State Great Hural of Mongolia
* Official Website of the Government Organizations of Mongolia - Parliament websites